ഓം പര്‍വ്വതം - വിക്കിപീഡിയ

# ഓം പര്‍വ്വതം

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ഓം പര്‍വ്വതം
ഉയരം | 6,191 metres (20,312 ft)[1]
സ്ഥാനം | പിതോരഗര്‍, ഉത്തര്‍ഖണ്ഡ്, ഇന്ത്യ
മലനിര | കിഴക്കന്‍ കുമയോണ്‍ ഹിമാലം
Coordinates | 30°20′00″N, 80°25′00″E
First ascent | ഒക്ടോബര്‍ 8, 2004 പര്‍വ്വതാരോഹകര്‍ : ടിം വുഡ്‌വേഡ്,ജേസണ്‍ ഹ്യുബര്‍ട്ട്, പോള്‍ സുകോവ്സ്കി, മാര്‍ട്ടിന്‍ വെല്‍, Diarmid Hearns, ജാക്ക് പിയേര്‍സ്, അമന്‍ഡാ ജോര്‍ജ്ജ്, ആന്‍ഡി പെര്‍ക്കിന്‍സ്[2]
Easiest route | Southwest ridge: glacier/snow/rock climb (PD+/AD-)

ഹിമാലയ പര്‍വ്വതനിരകളില്‍ 6191 മീറ്റര്‍ ഉയരത്തില്‍ സ്ഥിതി ചെയ്യുന്ന ഒരു ഗിരിശിഖരമാണ്‌ ഓം പര്‍വ്വതം.ഇന്ത്യയിലെ ഉത്തര്‍ഖണ്ഡ് സംസ്ഥാനത്ത്‌, പിതോരഗര്‍ ജില്ലയില്‍ സ്ഥിതിചെയ്യുന്ന ഈ പര്‍വ്വത്ത്തിന്റെ അരികിലൂടെയാണ്‌ സിന്‍ല പാസ്‌ കടന്നുപോകുന്നത്‌. ടിബറ്റിലെ കൈലാസപര്‍വ്വതം പോലെതന്നെ ഹൈന്ദവര്‍ പുണ്യസ്ഥാനമായി ഓം പര്‍വ്വതത്തേയും കണക്കാക്കുന്നു. ഈ പര്‍വ്വതത്തില്‍ മഞ്ഞു പതിയ്ക്കുന്നത്‌ ഓം(ॐ) എന്ന അക്ഷരത്തിന്റെ ഏകദേശ ആകൃതിയിലായതിനാലാണ്‌ ഇതിനെ ഓം പര്‍വ്വതം എന്ന് വിളിയ്ക്കാന്‍ കാരണം. ഓം പര്‍വ്വതത്തിന്റെ അരികിലായിത്തന്നെ പാര്‍വതീ തടാകം, ജോങ്ങ്‌ലിംഗ്‌ തടാകം എന്നീ രണ്ട്‌ തടാകങ്ങളും സ്ഥിതി ചെയ്യുന്നു. ഈ പര്‍വ്വതത്തിന്‌ എതിര്‍ വശത്തായി "പാര്‍വ്വതീ മുഹാര്‍"(പാര്‍വ്വതിയുടെ കിരീടം) എന്നറിയപ്പെടുന്ന മറ്റൊരു പര്‍വ്വതം സ്ഥിതി ചെയ്യുന്നു. ഒരു ഇന്ത്യന്‍-ബ്രിട്ടീഷ്‌ സംയുക്ത പര്‍വ്വതാരോഹക സംഘമാണ്‌ ആദ്യമായി ഓം പര്‍വ്വത ശിഖരത്തെ കീഴടക്കിയത്‌. ഹൈന്ദവര്‍ ഈ പര്‍വ്വതത്തെ പുണ്യസ്ഥാനമായി കണക്കാക്കുന്നതിനാല്‍ പര്‍വ്വതാരോഹകര്‍ 6000 മീറ്ററിനു മുകളിലേയ്ക്ക്‌ കയറാറില്ല.

കൈലാസ-മാനസസരോവര തീര്‍ത്ഥയാത്രയുടെ പാതയില്‍ ലിപു ലേ(Lipu Lekh) പാസിനു താഴെ നഭിധാങ്ങില്‍(Nabhidhang) വച്ചുള്ള അവസാനത്തെ താവളത്തില്‍ വച്ച്‌ ഓം പര്‍വ്വതം ദൃശ്യമാവുന്നതാണ്‌. ആദികൈലാസയാത്രികര്‍ പലപ്പോഴും ഓം പര്‍വ്വതത്തിന്റെ ദര്‍ശനം ലഭിയ്ക്കാനായി പ്രധാന വഴിയില്‍ നിന്നും മാറി സഞ്ചരിയ്ക്കാറുണ്ട്‌.

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%93/%E0%B4%82/_/%E0%B4%93%E0%B4%82_%E0%B4%AA%E0%B4%B0%E0%B5%8D%E2%80%8D%E0%B4%B5%E0%B5%8D%E0%B4%B5%E0%B4%A4%E0%B4%82.html"

സൂചികകള്‍: അപൂര്‍ണ്ണ ലേഖനങ്ങള്‍ | ഇന്ത്യയിലെ മലകള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English